Author: koki
Company: Abyss Studios, Ltd.

Vyhodnotenie medzirezortného pripomienkového konania

Národný program oficiálnej rozvojovej pomoci SR na rok 2009  

Spôsob pripomienkového konania |
Počet vznesených pripomienok, z toho zásadných | 70  / 36
Počet vyhodnotených pripomienok | 68
Počet akceptovaných pripomienok, z toho zásadných | 68  / 36
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 0  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | | | x |
2 . | Ministerstvo výstavby a regionálneho rozvoja Slovenskej republiky | | | x |
3 . | Ministerstvo kultúry Slovenskej republiky | | | x |
4 . | Ministerstvo práce, sociálnych vecí a rodiny Slovenskej republiky | | | | x
5 . | Ústredie práce, sociálnych vecí a rodiny | | | | x
6 . | Centrum pre medzinárodnoprávnu ochranu detí a mládeže | | | | x
7 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | x |
8 . | Európske spotrebiteľské centrum | | | | x
9 . | Ministerstvo hospodárstva Slovenskej republiky | | 4 (4o,0z) | |
10 . | Ministerstvo zdravotníctva Slovenskej republiky | | | x |
11 . | Ministerstvo dopravy, pôšt a telekomunikácií Slovenskej republiky | | | x |
12 . | Ministerstvo vnútra Slovenskej republiky | | | x |
13 . | Ministerstvo financií Slovenskej republiky | 64 (30o,34z) | | |
14 . | Ministerstvo školstva Slovenskej republiky | | 2 (0o,2z) | |
15 . | Ministerstvo zahraničných vecí Slovenskej republiky | | | | x
16 . | Ministerstvo obrany Slovenskej republiky | | | x |
17 . | Ministerstvo spravodlivosti Slovenskej republiky | | | x |
18 . | Ministerstvo životného prostredia Slovenskej republiky | | | x |
19 . | Úrad pre reguláciu sieťových odvetví | | | x |
| SPOLU | 64 (30o,34z) | 6 (4o,2z) | 12 | 5

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MH SR

k návrhu uznesenia 
V bode B.2. doplniť ako adresáta úlohy aj ministra hospodárstva SR. Ministerstvo hospodárstva SR by sa taktiež malo podieľať na realizácii podprogramu oficiálnej rozvojovej pomoci (05T) v roku 2010

O

A

MH SR

k vlastnému materiálu 
V časti II. Dvojstranná rozvojová pomoc SR doplniť ako bod E pre Srbsko a bod D pre Keňu a Afganistan prioritné zameranie projektov s nasledovným textom: 
"Pomoc zahraničnému obchodu („Aid for Trade“) 
1.Výstavba hospodárskej infraštruktúry súvisiacej s obchodom (dopravná a logistická infraštruktúra, komunikačná infraštruktúra, výroba a distribúcia energie a pod.). 
2.Budovanie výrobných kapacít (priemysel, pôdohospodárstvo, ťažba surovín, cestovný ruch)."

O

A

MH SR

k vlastnému materiálu 
V časti II. Dvojstranná rozvojová pomoc SR doplniť osobitné sektorové zameranie pre projektové krajiny vo všetkých štyroch skupinách o nasledovný bod: 
"-pomoc zahraničnému obchodu („Aid for Trade“) - výstavba hospodárskej infraštruktúry súvisiacej s obchodom a budovanie výrobných kapacít."

O

A

MH SR

k vlastnému materiálu 
V časti IV. Mnohostranná rozvojová pomoc v prvom odstavci doplniť Svetovú obchodnú organizáciu ako medzinárodnú organizáciu, s ktorou SR spolupracuje pri poskytovaní ODA.

O

A

MF SR

NÁVRH UZNESENIA VLÁDY SR 
NÁVRH UZNESENIA VLÁDY SR 
Zásadná pripomienka 
V písmene B., ktoré „ukladá ministrovi zahraničných vecí“ v časti „B.1. zabezpečiť realizáciu Národného programu oficiálnej rozvojovej pomoci na rok 2009“ navrhujeme upraviť text nasledovne: 
„B. ukladá ministrovi zahraničných vecí SR B.1. zabezpečiť realizáciu Národného programu oficiálnej rozvojovej pomoci na rok 2009 a navrhnúť rozpočet vo vlastnej rozpočtovej kapitole v podprograme oficiálna rozvojová pomoc (05T) na rok 2010-2012“.

Z

A

MF SR

NÁVRH UZNESENIA VLÁDY SR 
NÁVRH UZNESENIA VLÁDY SR 
Pripomienka 
Navrhujeme zvážiť rozšírenie zoznamu inštitúcií z bodu B.2. o ďalšie, ktoré majú v rozpočtovej štruktúre priradený kód pre program 05T.

O

A

MF SR

PREDKLADACIA SPRÁVA 
PREDKLADACIA SPRÁVA 
Zásadná pripomienka 
str. 1, tretí odsek 
V texte „Prostredníctvom národného programu sa vyhodnocuje päťročné trvanie strednodobej stratégie. Ku každej časti národného programu sú preto pridelené merateľné indikátory, pomocou ktorých je možné vyhodnotiť plnenie úloh vyplývajúcich z národného programu a zo strednodobej stratégie.“ sa spomína plnenie úloh a ich hodnotenie na základe indikátorov. V texte národného programu nie sú úlohy zadefinované. Navrhujeme ich doplniť.

Z

A

MF SR

PREDKLADACIA SPRÁVA 
PREDKLADACIA SPRÁVA 
Zásadná pripomienka 
str. 1, štvrtý odsek 
Navrhujeme upraviť vetu „Národný program je rozdelený do deviatich kapitol...“, keďže dokument obsahuje len osem kapitol.

Z

A

MF SR

PREDKLADACIA SPRÁVA 
PREDKLADACIA SPRÁVA 
Zásadná pripomienka 
str. 1, piaty odsek 
V texte „Ďalšie tri kapitoly sú venované otázkam dvojstrannej, trojstrannej a mnohostrannej oficiálnej rozvojovej pomoci so zadefinovaním sektorových priorít, spolupráce s inými donormi a príspevkom do medzinárodných finančných inštitúcií“ navrhujeme vynechať slovo finančných.

Z

A

MF SR

MATERIÁL 
MATERIÁL 
Pripomienka 
Str. 2, posledný odsek 
Prvú vetu „V rámci rozvojovej politiky je nutné vnímať poskytovanie rozvojovej pomoci ako súčasť rozvojových aktivít.“ navrhujeme zjednodušiť nasledovne: 
„Poskytovanie rozvojovej pomoci je nutné vnímať ako dôležitú súčasť širšej spolupráce s prioritnými krajinami.“ 
Druhú časť tretej vety „...preto je potrebné v koordinácii donorov s partnerskými krajinami zaistiť informovanosť a prístupnosť k možným formám podporujúcim ekonomickú a politickú stabilitu krajiny“ navrhujeme preformulovať nasledovne: 
„...preto je potrebné v koordinácii donorov s partnerskými krajinami zaistiť informovanosť o možných nástrojoch podporujúcich ekonomickú a politickú stabilitu krajiny, ako aj prístup k týmto nástrojom“

O

A

MF SR

MATERIÁL 
MATERIÁL 
Zásadná pripomienka 
Str. 4, kapitola I., prvý odsek 
Materiál sa v časti „Efektívnosť pomoci“ odvoláva len na jeden z princípov definovaných v Strednodobej stratégii oficiálnej rozvojovej pomoci SR na roky 2009 – 2013, a to na „riadenie pre dosahovanie výsledkov“. 
Odporúčame doplniť vysvetlenie, či a ako sa MZV SR bude venovať aj zvyšným princípom (napr. v kapitole II. na str. 7 sú naznačené aj ďalšie tri princípy – vlastníctvo, zosúladenie a harmonizácia).

Z

A

MF SR

MATERIÁL 
MATERIÁL 
Zásadná pripomienka 
Str. 4, kapitola I., prvý odsek 
V poznámke pod čiarou č. 7 navrhujeme upraviť názov projektu „Zvýšenie efektívnosti poskytovania rozvojovej pomoci SR“ na „Zvýšenie efektívnosti poskytovania rozvojovej pomoci Ministerstvom financií SR“.

Z

A

MF SR

MATERIÁL 
MATERIÁL 
Pripomienka 
Str. 4, kapitola I., posledný odsek 
Navrhujeme odlíšiť názov „Vykazovanie pomoci“ tak, aby nepôsobil ako štvrté základné pravidlo rozvojovej pomoci SR, napr. zmenou na „Získavanie informácií o rozvojovej pomoci SR“.

O

A

MF SR

MATERIÁL 
MATERIÁL 
Zásadná pripomienka 
Str. 5, kapitola I., Indikátory 
Navrhujeme, v súlade so všeobecnou pripomienkou, prepracovať text tak, aby obsahoval znenie úlohy, ku ktorej sa daný indikátor viaže, napr.: 

Úloha 
Indikátor 

Zlepšiť medzirezortnú koordináciu, spoluprácu a komunikáciu pri poskytovaní rozvojovej pomoci SR 
Zvolané zasadnutie koordinačného výboru, do 30.06.2009 

Využiť výsledky štúdie o koherencii aktivít Slovak Aid na národnej úrovni 
Predložený materiál so zapracovanými odporúčaniami štúdie na rokovanie koordinačného výboru, do 30.06.2009 

Zlepšiť systém monitorovania a hodnotenia 
Prerokovaný návrh tvorby systému monitorovania a hodnotenia na koordinačnom výbore, do 30.06.2009 

Zlepšené štatistické výkazníctvo 
Posúdený systém podávania štatistických správ jednotlivými subjektami poskytujúcimi rozvojovú pomoc SR pre MZV SR, do 30.11.2009.

Z

A

MF SR

MATERIÁL 
MATERIÁL 
Pripomienka 
Str. 6, kapitola II., Dvojstranná rozvojová pomoc, piaty odsek 
Navrhujeme skratku „FYR“ vysvetliť v zozname skratiek na konci dokumentu.

O

A

MF SR

MATERIÁL 
MATERIÁL 
Pripomienka 
Str. 7, kapitola II., tretí odsek 
V tretej odrážke navrhujeme vložiť pomlčku medzi „Ekonomický rozvoj“ a „budovanie trhového prostredia“.

O

A

MF SR

MATERIÁL 
MATERIÁL 
Zásadná pripomienka 
Str. 7, kapitola II., bod 1 „Srbsko“ 
Znenie priorít A-D navrhujeme zosúladiť so znením sektorových priorít definovaných v treťom odseku (rovnako, ako je to použité pri Keni a Afganistane). Túto štruktúra následne premietnuť do časti „Indikátory“ na konci kapitoly. Napr. text z bodu A čísla 3 „podpora reformy riadenia verejných financií“ patrí pod tretiu sektorovú prioritu „ekonomický rozvoj“, text z bodu A čísla 4 sa týka vzdelávania, ktoré patrí pod druhú sektorovú prioritu „sociálny rozvoj“.

Z

A

MF SR

MATERIÁL 
MATERIÁL 
Všeobecné zásadné pripomienky 
Navrhujeme zjednotiť používanie termínu „rozvojová pomoc“ a „rozvojová spolupráca“. 
Navrhujeme do časti „Indikátory“ v každej kapitole doplniť zadefinovanú úlohu, ku ktorej sa indikátor/indikátory viaže/viažu.

Z

A

MF SR

MATERIÁL 
MATERIÁL 
Pripomienka 
Str. 2, Úvod, štvrtý odsek 
Na základe textu, ktorý uvádza, že národný program rozvojovej pomoci na rok 2009 je programovací dokument, v ktorom „...je stanovený rozpočet pre jednotlivé druhy a formy rozvojovej pomoci SR“ navrhujeme dopracovať indikatívny rozpočet pre všetky druhy a formy pomoci, v materiáli je rozpočet špecifikovaný len pre časť dvojstrannej a pre humanitárnu pomoc.

O

A

MF SR

MATERIÁL 
MATERIÁL 
Zásadná pripomienka 
Str. 7, kapitola II., štvrtý odsek, bod B 
V súlade s predchádzajúcou pripomienkou navrhujeme názov bodu B zmeniť na „C Podpora vzniku nových podnikateľských aktivít, rozvoj trhového prostredia, podpora reformy verejných financií“.

Z

A

MF SR

MATERIÁL 
MATERIÁL 
Pripomienka 
Str. 8, kapitola II., prvý odsek 
Navrhujeme skratku „MSP“ vysvetliť v zozname skratiek na konci dokumentu.

O

A

MF SR

MATERIÁL 
MATERIÁL 
Zásadná pripomienka 
Str. 8, kapitola II., druhý odsek, bod C 
Celý odsek navrhujeme presunúť pod bod A, ktorý súvisí s prioritou „budovanie demokratických inštitúcií...“.

Z

A

MF SR

MATERIÁL 
MATERIÁL 
Pripomienka 
Str. 8, kapitola II., tretí odsek, bod D 
Na konci čísla 1 navrhujeme čiarku vymeniť za bodku.

O

A

MF SR

MATERIÁL 
MATERIÁL 
Pripomienka 
Str. 4, kapitola I., posledný odsek 
V štvrtom riadku navrhujeme pred „zvereneckých fondov“ doplniť „príspevky do“. 
V siedmom riadku navrhujeme doplniť pred „pravidelne konzultovať“ slovo „potrieb“.

O

A

MF SR

MATERIÁL 
MATERIÁL 
Pripomienka 
Str. 5, kapitola I., prvý odsek 
Navrhujeme vymeniť „nie len“ za slovo „nielen“.

O

A

MF SR

MATERIÁL 
MATERIÁL 
Zásadná pripomienka 
Str. 9, kapitola II., časť „Osobitné sektorové zameranie pre rozvojové krajiny“ 
V bode „1. Bielorusko, Gruzínsko, Moldavsko, Ukrajina“ navrhujeme doplniť aj rozvoj infraštruktúry a sociálny rozvoj. Tieto sektory sú uvedené v rámci aktuálnej výzvy SAMRS pre východnú Európu.

Z

A

MF SR

MATERIÁL 
MATERIÁL 
Zásadná pripomienka 
Str. 9, kapitola II., časť „Osobitné sektorové zameranie pre rozvojové krajiny“ 
V bode „2. Albánsko, Bosna a Hercegovina, Čierna Hora a Macedónska (FYR)“ navrhujeme doplniť aj rozvoj infraštruktúry a pomoc pri integrácii do medzinárodných zoskupení. Tieto sektory sú uvedené v rámci aktuálnej výzvy SAMRS pre Balkán.

Z

A

MF SR

MATERIÁL 
MATERIÁL 
Zásadná pripomienka 
Str. 9, kapitola II., časť „Osobitné sektorové zameranie pre rozvojové krajiny“ 
V bode „3. Kazachstan, Kirgizsko, Mongolsko, Tadžikistan, Uzbekistan, Vietnam“ navrhujeme doplniť aj sektorové zameranie ekonomický rozvoj a sociálny rozvoj. Sektory rozvoj trhového prostredia a sociálny rozvoj sú uvedené v rámci aktuálnej výzvy SAMRS pre východnú Áziu.

Z

A

MF SR

MATERIÁL 
MATERIÁL 
Zásadná pripomienka 
Str. 9, kapitola II., časť „Osobitné sektorové zameranie pre rozvojové krajiny“ 
V bode „4. Etiópia, Sudán“ navrhujeme doplniť aj rozvoj trhového prostredia. Tento sektor je uvedený v rámci aktuálnej výzvy SAMRS pre Afriku.

Z

A

MF SR

MATERIÁL 
MATERIÁL 
Pripomienka 
Str. 7, kapitola II., štvrtý odsek, bod A 
V čísle 1 navrhujeme skratku „MVO“ vysvetliť v zozname skratiek na konci dokumentu. 
Číslo 2 navrhujeme preformulovať do druhého pádu nasledovne: „Podpora vzdelávacích a školiacich aktivít, reedukácie a aktivizácie mladých ľudí...“.

O

A

MF SR

MATERIÁL 
MATERIÁL 
Zásadná pripomienka 
Str. 7, kapitola II., štvrtý odsek, bod A 
Číslo 3 „podpora reformy riadenia verejných financií“ navrhujeme presunúť pod sektorovú prioritu „ekonomický rozvoj“, tu nazvanú ako „Podpora vzniku nových podnikateľských aktivít a rozvoj trhového prostredia“. 
Text z bodu A čísla 4 sa týka vzdelávania, ktoré patrí pod sektorovú prioritu „sociálny rozvoj“. Navrhujeme ho preto presunúť do novo vytvorenej kapitoly „B Sociálny rozvoj - podpora vzdelávania“. 
Navrhujeme zvážiť presun ďalších vzdelávacích aktivít z tohto bodu do bodu „B Sociálny rozvoj“.

Z

A

MF SR

MATERIÁL 
MATERIÁL 
Pripomienka 
Str. 11, kapitola II., indikatívne rozdelenie finančných prostriedkov 
Navrhujeme doplniť budovanie kapacít do témy „rozvojové vzdelávanie a verejná informovanosť“.

O

A

MF SR

MATERIÁL 
MATERIÁL 
Zásadná pripomienka 
Str. 11, kapitola II., indikatívne rozdelenie finančných prostriedkov 
Navrhujeme doplniť indikatívne použitie financií z programu 05T v súlade s textom na str. 6, prvý odsek, pre MŠ SR, MV SR, MP SR a MŽP SR.

Z

A

MF SR

MATERIÁL 
MATERIÁL 
Zásadná pripomienka 
Str. 12, kapitola II., Mikrogranty 
Navrhujeme stručne charakterizovať účel mikrograntov, ako aj ich súlad so stanovenými sektorovými prioritami.

Z

A

MF SR

MATERIÁL 
MATERIÁL 
Pripomienka 
Str. 8, kapitola II., piaty odsek, časť 2. Keňa 
V bode A v čísle 2 v druhej odrážke navrhujeme vymazať čiarku za slovom „vybavenie“.

O

A

MF SR

MATERIÁL 
MATERIÁL 
Pripomienka 
Str. 9, kapitola II., časť 3. Afganistan 
Navrhujeme upraviť text v bodoch A, B a C tak, aby na konci každej odrážky bola čiarka a na konci poslednej odrážky bodka.

O

A

MF SR

MATERIÁL 
MATERIÁL 
Pripomienka 
Str. 13, kapitola III., druhý odsek 
V siedmom riadku navrhujeme pred „v ktorých“ doplniť čiarku.

O

A

MF SR

MATERIÁL 
MATERIÁL 
Zásadná pripomienka 
Str. 13, kapitola III., Trojstranná rozvojová pomoc 
Navrhujeme doplniť finančný údaj, akou sumou bude SR prispievať v roku 2009 na spolufinancovanie trojstrannej spolupráce.

Z

A

MF SR

MATERIÁL 
MATERIÁL 
Zásadná pripomienka 
Str. 13, kapitola III., Indikátory 
Navrhujeme, v súlade so všeobecnou pripomienkou, prepracovať text tak, aby obsahoval znenie úlohy, ku ktorej sa daný indikátor viaže, napr.: 

Úloha 
Indikátor 

Rozvíjať spoluprácu s rakúskou rozvojovou agentúrou ADA 
Podpísané memorandum o spolupráci s rakúskou rozvojovou agentúrou ADA, do 31.3. 2009 
Vypracovaný program realizácie úloh vyplývajúcich z Memoranda o porozumení podpísanom medzi SAMRS a ADA, do 30.6. 2009 
Nakontrahované prostriedky poskytnuté ADA na rok 2009, do 30.11. 2009 

Rozvíjať spoluprácu s novými partnermi 
Ukončená základná identifikácia možných donorov pre ďalšiu trojstrannú spoluprácu, do 30.11.2009

Z

A

MF SR

MATERIÁL 
MATERIÁL 
Zásadná pripomienka 
Str. 14, kapitola IV, Mnohostranná rozvojová pomoc, prvý odsek 
Vetu „...predovšetkým organizáciami patriacimi do systému Organizácie spojených národov, Európskou komisiou, Organizáciou pre hospodársku spoluprácu a rozvoj, Svetovou bankou, Európskou banku pre obnovu a rozvoj, Európskou investičnou bankou a Organizáciou pre bezpečnosť a spoluprácu v Európe“ navrhujeme preformulovať nasledovne: 
„...predovšetkým organizáciami patriacimi do systému Organizácie spojených národov, s Európskou komisiou, s Organizáciou pre hospodársku spoluprácu a rozvoj, so Skupinou Svetovej banky, s Európskou banku pre obnovu a rozvoj, s Európskou investičnou bankou a s Organizáciou pre bezpečnosť a spoluprácu v Európe“.

Z

A

MF SR

MATERIÁL 
MATERIÁL 
Pripomienka 
Str. 10, kapitola II., druhý odsek 
Navrhujeme doplniť pred druhý odsek nadpis, ktorý by text odlíšil od predchádzajúcej časti venovanej sektorovým prioritám.

O

A

MF SR

MATERIÁL 
MATERIÁL 
Zásadná pripomienka 
Str. 10, kapitola II., Indikátory 
Navrhujeme, v súlade so všeobecnou pripomienkou, prepracovať text tak, aby obsahoval znenie úlohy, ku ktorej sa daný indikátor viaže, napr.: 

Úloha 
Indikátor 

Podporiť prostredníctvom nenávratnej finančnej podpory projekty v prioritných krajinách 
Vyhlásené samostatné výzvy na predkladanie projektov pre sektorové zameranie (občianska spoločnosť, ekonomický rozvoj, pomoc pri integrácií do medzinárodných zoskupení a obnova a rozvoj infraštruktúry) pre programovú krajinu Srbsko, do 30.6. 2009 
Vyhlásené výzvy pre ostatné prioritné krajiny, do 30.6. 2009 
Uzatvoriť 80 % zmlúv s realizátormi rozvojovej pomoci na schválené projekty z NP ODA 2009, do 30.11. 2009 

Zabezpečiť právny rámec pre spoluprácu s programovými krajinami 
Ukončené prípravné práce na vypracovanie stratégie pomoci pre Srbsko, do 30.11. 2009 
Ukončené prípravné práce na vypracovanie stratégie pomoci pre Afganistan, do 30.11. 2009 
Ukončené prípravné práce na vypracovanie stratégie pomoci pre Keňu, do 30.11. 2009 

Zabezpečiť hodnotenie podporených projektov 
Vypracovaný plán monitorovania a hodnotenia projektov dvojstrannej rozvojovej pomoci SR, do 30.4. 2009 

Pripraviť nové formy podpory programových krajín 
Ukončená príprava na vyhlásenie výziev prostredníctvom verejného obstarávania, do 30.11.2009 

Navrhujeme doplniť úlohu k právnemu rámcu pre programové krajiny v súlade s textom na str. 6, predposledný odsek.

Z

A

MF SR

MATERIÁL 
MATERIÁL 
Zásadná pripomienka 
Str. 14, kapitola IV, tretí odsek 
Tretí odsek navrhujeme vymeniť so štvrtým odsekom (a teda dať ho ako štvrtý v poradí) a zároveň ho preformulovať nasledovne: 
„MF SR pripravuje v spolupráci s UNDP spoločný projektu „Verejné financie pre rozvoj“, ktorý je zameraný na posilnenie kapacít riadenia verejných financií vybraných krajín Západného Balkánu a Spoločenstva nezávislých štátov.“ 

„MF SR ďalej pripravuje v spolupráci s Európskou bankou pre obnovu a rozvoj (EBOR) zriadenie špeciálneho Fondu technickej spolupráce Slovenskej republiky a EBOR, ktorý by bol financovaný MF SR a ktorého správcom by bola EBOR. Fond bude určený výhradne na podporu aktivít slovenských subjektov s cieľom pomoci transformujúcim sa krajinám východnej Európy a strednej Ázie pri ich prechode na trhové hospodárstvo s dôrazom na podporu súkromného sektora.“ 

„Slovenská republika prispieva od roku 2007 do Fondu pre krajiny západného Balkánu v rámci EBOR. Jej príspevok za obdobie troch rokov, vrátane roku 2009, činí 700 000 EUR. Fond je zameraný na krajiny západného Balkánu – Albánsko, Bosna a Hercegovina, bývalá Juhoslovanská republika Macedónsko, Čierna Hora, Srbsko (vrátane Kosova), ktoré sú zároveň prioritnými krajinami slovenskej ODA. Vo fonde je otvorený priestor pre slovenské subjekty participovať na aktivitách fondu, a tým rozšíriť pole pôsobnosti úspešných slovenských subjektov jednak neziskového, ako aj podnikateľského sektora.“ 

„V rámci aktivít v Skupine Svetovej banky SR prispeje v rokoch 2009, 2010, 2011 k 15. doplneniu zdrojov International Development Association (IDA). Poslaním združenia IDA je pomoc najchudobnejším krajinám na svete pri znižovaní chudoby prostredníctvom poskytovania bezúročných úverov a grantov na programy zamerané na podporu hospodárskeho rastu a zlepšenie životnej úrovne. Úvery budú poskytované aj pre krajiny, ktoré sú v zozname prioritných rozvojových krajín Slovak Aid. Poskytnutá pomoc v rámci IDA15 sa bude koncentrovať hlavne na Afriku a špeciálne na región subsaharskej Afriky.“ 

„SR sa bude podieľať aj na financovaní Iniciatívy pre multilaterálne odpustenie dlhov (MDRI), a to každoročne do roku 2018.“ 

„V roku 2008 Medzinárodný menový fond (MMF) schválil reformu kvót a hlasovania MMF, ktorá má zlepšiť postavenie a váhu hlasov rozvojových a rýchlo sa rozvíjajúcich (emerging) krajín v MMF. V rámci tejto reformy dôjde k navýšeniu kvót členských krajín MMF, ako aj k pridaniu pozície jedného výkonného riaditeľa v MMF za oblasť subsaharskej Afriky. SR súhlasila s navýšením svojej členskej kvóty v MMF a proces navýšenia kvóty SR sa uskutoční v roku 2009. Reforma kvót a hlasovania MMF z roku 2008 je podporovaná aj na úrovní EÚ a G20. Najvyšší predstavitelia krajín EÚ a skupiny G20 vyzvali na urýchlené prijatie reformy kvót a hlasovania MMF.“

Z

A

MF SR

MATERIÁL 
MATERIÁL 
Zásadná pripomienka 
Str. 14, kapitola IV, piaty odsek 
Piaty odsek navrhujeme preformulovať nasledovne: 
„Cieľom ďalšej spolupráce MZV SR a MF SR je vypracovať, na základe získaných skúseností, postup pre vytváranie zvereneckých fondov pre konkrétne rozvojové krajiny, z ktorých budú financované rozvojové projekty s aktívnou účasťou slovenských subjektov.“

Z

A

MF SR

MATERIÁL 
MATERIÁL 
Zásadná pripomienka 
Str. 14, kapitola IV 
Navrhujeme doplniť informácie k mnohostrannej spolupráci, ktorú realizujú ďalšie rezorty, napr. MP SR, či MH SR, keďže WTO, spoluprácu s ktorým má v gescii MH SR, má v kapitole 2 indikátory.

Z

A

MF SR

MATERIÁL 
MATERIÁL 
Zásadná pripomienka 
Str. 15, kapitola IV, Účasť SR v rozvojovej politike EÚ 
Do kapitoly, ktorá sa venuje rozvojovej politike EÚ, za tretí odsek, navrhujeme doplniť aj ďalšie finančné nástroje EÚ, ktoré sú zamerané na rozvojové krajiny a v rámci ktorých sa slovenské subjekty môžu zapájať do verejných súťaží nasledovne: 
„V jednotlivých výboroch Európskej komisie a v pracovných skupinách Rady zastupujú Slovenskú republiku jednotlivé ÚOŠS. MZV SR sa zameria na vytvorenie systému informovania podnikateľských, mimovládnych a verejných subjektov zo Slovenska o možnostiach uchádzať sa o kontrakt v rámci programov: 
- Instrument for Pre-accession Assistance (IPA), ktorý je zameraný na kandidátske a potenciálne kandidátske krajiny (medzi nimi sú prioritné krajiny SR: Albánsko, Bosna a Hercegovina, Čierna Hora, Macedónsko, Srbsko); 
- European Neighbourhood and Partnership Instrument (ENPI), ktorý je zameraný na susedné krajiny Európskej únie (medzi nimi sú prioritné krajiny SR: Bielorusko, Gruzínsko, Moldavsko a Ukrajina); 
- Development Cooperation Instrument (DCI), ktorý je zameraný krajiny Ázie a Strednej Ázie (medzi nimi sú prioritné krajiny SR: Afganistan, Kazachstan, Kirgizsko, Mongolsko, Tadžikistan, Uzbekistan a Vietnam), ako aj na krajiny Latinskej Ameriky.“

Z

A

MF SR

MATERIÁL 
MATERIÁL 
Zásadná pripomienka 
Str. 12, kapitola II., Indikátory 
Navrhujeme, v súlade so všeobecnou pripomienkou, prepracovať text tak, aby obsahoval znenie úlohy, ku ktorej sa daný indikátor viaže, napr.: 

Úloha 
Indikátor 

Realizovať program Mikrogranty na všetkých vybraných ZÚ 
100 % vyčerpanie finančných prostriedkov, do 15.12. 2009

Z

A

MF SR

MATERIÁL 
MATERIÁL 
Pripomienka 
Str. 13, kapitola III., Trojstranná rozvojová pomoc, prvý odsek 
Navrhujeme doplniť plánovanú spoluprácu so CIDA.

O

A

MF SR

MATERIÁL 
MATERIÁL 
Pripomienka 
Str. 15, kapitola V., Humanitárna pomoc 
Navrhujeme doplniť úlohu a indikátor k systému spolupráce s MVO, vzhľadom na ich plánované väčšie využitie deklarované v šiestom odseku.

O

A

MF SR

MATERIÁL 
MATERIÁL 
Zásadná pripomienka 
Str. 15, kapitola V., Indikátory 
Navrhujeme, v súlade so všeobecnou pripomienkou, prepracovať text tak, aby obsahoval znenie úlohy, ku ktorej sa daný indikátor viaže, napr.: 

Úloha 
Indikátor 

Zrýchliť proces výberu projektov zameraných na humanitárnu pomoc 
Posúdené možnosti na vyhlasovanie zjednodušených výziev na predkladanie humanitárnych projektov so skráteným schvaľovacím procesom, do 30.9. 2009

Z

A

MF SR

MATERIÁL 
MATERIÁL 
Pripomienka 
Str. 17, kapitola VI., Budovanie kapacít, prvý odsek 
V prvom riadku navrhujeme „štátny sektor“ nahradiť pojmom „verejný sektor“.

O

A

MF SR

MATERIÁL 
MATERIÁL 
Pripomienka 
Str. 17, kapitola VI., druhý odsek 
V poslednom riadku navrhujeme vynechať „na vzdelávanie“, keďže to nezapadá do logiky vety.

O

A

MF SR

MATERIÁL 
MATERIÁL 
Pripomienka 
Str. 14, kapitola IV, druhý odsek 
Vetu „Významnou z hľadiska podpory rozvojových aktivít je aj pozícia SR v špecializovaných organizáciách systému OSN“ navrhujeme preformulovať nasledovne (bez „aj“): 
„Z hľadiska podpory rozvojových aktivít je pre SR významnou pozícia v špecializovaných organizáciách systému OSN“, keďže spolupráca s OSN sa spomína v predchádzajúcom odstavci.

O

A

MF SR

MATERIÁL 
MATERIÁL 
Pripomienka 
Str. 14, kapitola IV, štvrtý odsek 
Celý odsek navrhujeme presunúť za druhý odsek, keďže popisuje spoluprácu s programom OSN a OSN je venovaný celý druhý odsek.

O

A

MF SR

MATERIÁL 
MATERIÁL 
Zásadná pripomienka 
Str. 17, kapitola VI. 
Navrhujeme dopracovať odsek o budovaní kapacít ÚOŠS, minimálne v oblasti štatistického vykazovania ODA.

Z

A

MF SR

MATERIÁL 
MATERIÁL 
Zásadná pripomienka 
Str. 18, kapitola VI., Indikátory 
Navrhujeme, v súlade so všeobecnou pripomienkou, prepracovať text tak, aby obsahoval znenie úlohy, ku ktorej sa daný indikátor viaže, napr.: 

Úloha 
Indikátor 

Podporovať účasť dobrovoľníkov z MVO na rozvojových projektoch v prioritných krajinách SR 
Uskutočnené prvé kolo rokovania s UNDP o možnosti vysielania dobrovoľníkov, do 30. 3. 2009 

Posilňovať zapájanie podnikateľského sektora do rozvojových aktivít 
Využité výsledky štúdií projektu MF SR pre založenie kontaktného bodu pre spoluprácu so podnikateľským sektorom pri poskytovaní rozvojovej spolupráce a obnovený dialóg so zainteresovanými stranami na zriadení takéhoto kontaktného bodu, do 30.9.2009

Z

A

MF SR

MATERIÁL 
MATERIÁL 
Pripomienka 
Str. 19, kapitola VII., Rozvojové vzdelávanie, tretí odsek 
V piatom riadku navrhujeme nahradiť „sa bude pokračovať“ spojením „MZV SR bude pokračovať“.

O

A

MF SR

MATERIÁL 
MATERIÁL 
Pripomienka 
Str. 19, kapitola VII., štvrtý odsek 
Vetu „Aktivity na zvýšenie verejnej informovanosti o rozvojovej pomoci sa uskutočňujú najmä prostredníctvom rôznych projektov realizovaných mimovládnymi rozvojovými organizáciami podporených MZV SR.“ navrhujeme preformulovať nasledovne: 
„Aktivity na zvýšenie verejnej informovanosti o rozvojovej pomoci sa uskutočňujú najmä prostredníctvom rôznych projektov realizovaných mimovládnymi rozvojovými organizáciami a inými subjektami podporených v rámci výziev SAMRS.“

O

A

MF SR

MATERIÁL 
MATERIÁL 
Zásadná pripomienka 
Str. 15, kapitola IV. 
Navrhujeme doplniť odhad finančných príspevkov do medzinárodných organizácií a medzinárodných finančných inštitúcií za jednotlivé rezorty pre rok 2009. 
Za rezort MF SR navrhujeme doplniť nasledujúce údaje: 

TYP PRÍSPEVKU 
VÝŠKA PRÍSPEVKU V EUR 

ODA vo výške 5,4% z odvodov SR do rozpočtu EÚ 
34 226 000 

EBOR - príspevok do Fondu pre krajiny západného Balkánu 
200 000 

IDA - Medzinárodné združenie pre rozvoj - rezerva na doplnenie zdrojov 
680 000 

MDRI - Multilaterálna iniciatíva pre odpustenie dlhov 
30 000 

Zverenecké fondy a spoločné projekty (SR s EBOR, SR s UNDP) 
2 000 000

Z

A

V materiáli je odhadnutý celkový príspevok do medzinárodných organizácií a nie podľa jednotlivých rezortov. Príspevky do medzinárodných organizácií podľa jednotlivých rezortov budú uvedené v návrhu Národného programu rozvojovej pomoci SR na rok 2010, na základe priebežne spracovaných informáciií z prípravy rozpočtu jednotlivých kapitol na rok 2010- 2012 a z výsledkov sprehľadnenia štatistického vykazovania rozvojovej pomoci jednotlivých rezortov v priehu roku 2009.

MF SR

MATERIÁL 
MATERIÁL 
Zásadná pripomienka 
Str. 15, kapitola IV., Indikátory 
Navrhujeme, v súlade so všeobecnou pripomienkou, prepracovať text tak, aby obsahoval znenie úlohy, ku ktorej sa daný indikátor viaže, napr.: 

Úloha 
Indikátor 

Zvýšiť angažovanosť SR v oblasti podpory hospodárskeho rozvoja prioritných krajín 
Vytvorená pracovná skupina pre návrh stratégie pomoci pre obchod (Aid for Trade), do 31.10. 2009 
Posúdené reálne možnosti rozvojovej spolupráce s WTO v kontexte iniciatívy Aid for Trade vo vybraných prioritných krajinách, do 30.11.2009 

Využívať skúsenosti RC UNDP a prehlbovať spoluprácu v oblasti rozvojovej pomoci 
Uskutočnené rokovania MZV SR s UNDP o ďalšom využívaní spolupráce pri poskytovaní rozvojovej pomoci SR, do 31.3.2009 
Vytvorený zverenecký fond MF SR s UNDP a podpísaná zmluva, do 30.6. 2009 
Začatá implementácie projektov zo Slovenského zvereneckého fondu 2008-2010, do 30.9.2009 

Zvýšiť angažovanosť slovenských subjektov vo verejných súťažiach v rámci programov vonkajšej pomoci EÚ 
Ukončená prvá fázu zbierania informácií o možných spôsoboch účasti slovenských subjektov na realizácii projektov z vonkajšej pomoci EÚ vrátane Európskeho rozvojového fondu (EDF), IPA, ENPI a DCI, do 30.11.2009 
Intenzívne zapojenie SZ EÚ Brusel do zberu informácií, do 30.11.2009 

Prehlbovať spoluprácu s EBOR pri zapájaní podnikateľských subjektov zo SR do rozvojových projektov 
Zriadenie špeciálneho Fondu technickej spolupráce Slovenskej republiky a EBOR, do 30.11.2009

Z

A

MF SR

MATERIÁL 
MATERIÁL 
Pripomienka 
Str. 19, kapitola VII., piaty odsek 
V uvedenej vete „Rovnako ako v doterajšom období bude Slovenská republika čerpať pri realizácii plánovaných aktivít v oblasti rozvojového vzdelávania zo spolupráce so zahraničnými expertmi, ktorá existuje na základe pravidelnej účasti zástupcov slovenskej ODA na rôznych stretnutiach.“ navrhujeme špecifikovať, na akých „rôznych stretnutiach“ sa SR zúčastňuje.

O

A

MF SR

MATERIÁL 
MATERIÁL 
Zásadná pripomienka 
Str. 19, kapitola VII., Indikátory 
Navrhujeme, v súlade so všeobecnou pripomienkou, prepracovať text tak, aby obsahoval znenie úlohy, ku ktorej sa daný indikátor viaže, napr.: 

Úloha 
Indikátor 

Spracovať postup pre zavedenie rozvojového vzdelávania do vzdelávacieho systému SR 
Navrhnúť štruktúru stratégie verejnej informovanosti o rozvojovej pomoci 
Vytvorená pracovná skupina na vytvorenie stratégie pre rozvojové vzdelávanie a verejnú informovanosť a prerokované základné otázky vytvorenia stratégie, do 31.10. 2009 
Prerokované otázky spojené s rozvojovým vzdelávaní a verejnou informovanosťou na zasadaniach koordinačného výboru, do 30. 6. 2009 
Vyhodnotené možnosti spolupráce v oblasti rozvojového vzdelávania a verejnej informovanosti SAMRS a ADA, do 30. 11. 2009 

Realizovať rozvojové vzdelávanie na vysokých školách 
Preskúmané možnosti vzdelávania o WTO pre slovenské vysoké školstvo, do 30. 6.2009 

Realizovať aktivity o ODA pre odbornú verejnosť 
Uskutočnená hodnotiaca konferencia Slovak Aid do 31.3. 2009 

Realizovať aktivity o ODA pre verejnosť 
Ukončený zber informácií do prvej výročnej správy Slovak Aid za rok 2009, do 30.11. 2009 
Zorganizovaná výstava fotografií Slovak Aid, do 30.11. 2009 
Zorganizovaná výstava víťazných prác súťaže Development Youth Prize do 30.11. 2009

Z

A

MF SR

MATERIÁL 
MATERIÁL 
Pripomienka 
Str. 21, Zoznam použitých skratiek 
Do zoznamu navrhujeme doplniť skratky, ktoré sú súčasťou pripomienok MF SR: 
IDA – International Development Association (Medzinárodné združenie pre rozvoj) 
MMF – Medzinárodný menový fond 
MDRI – Multilateral Debt Relief Initiative (Iniciatíva pre multilaterálne odpustenie dlhov) 
RC UNDP – Regionálne centrum UNDP 
ÚOŠS – Ústredné orgány štátnej správy 

Zo zoznamu navrhujeme vynechať skratky, ktoré nie sú v dokumente použité: 
CSP 
IBRD 
MIGA 
MVRO 

Navrhujeme doplniť vysvetlenie skratky Slovak Aid („program rozvojovej spolupráce SR“).

O

A

MF SR

NÁVRH UZNESENIA VLÁDY SR 
NÁVRH UZNESENIA VLÁDY SR 
Zásadná pripomienka 
V písmene B., ktoré „ukladá ministrovi životného prostredia SR, ministrovi vnútra SR, ministrovi pôdohospodárstva SR, ministrovi školstva SR“ v časti „B.2. v spolupráci s ministrom zahraničných vecí SR navrhnúť rozpočet vo vlastnej rozpočtovej kapitole v podprograme oficiálna rozvojová pomoc (05T) na rok 2010“ navrhujeme doplniť obdobie do roku 2012 nasledovne: 
„....navrhnúť rozpočet vo vlastnej rozpočtovej kapitole v podprograme oficiálna rozvojová pomoc (05T) na roky 2010-2012“.

Z

A

MF SR

MATERIÁL 
MATERIÁL 
Pripomienka 
Str. 17, kapitola VI., piaty odsek 
V prvom riadku navrhujeme doplniť slovo „dvojstrannej“ nasledovne: 
„Mimovládne organizácie sú jedným z hlavných realizátorov dvojstrannej rozvojovej pomoci SR.“

O

A

MF SR

MATERIÁL 
MATERIÁL 
Pripomienka 
Str. 17, kapitola VI., posledný odsek 
V druhom riadku navrhujeme nahradiť slovo „súkromného“ slovom „podnikateľského“. 
V štvrtom až šiestom riadku navrhujeme preformulovať vetu nasledovne: 
„...aby sa zvýšil percentuálny podiel ich zapojenia sa do poskytovania rozvojovej pomoci SR, ako aj ich podiel na čerpaní prostriedkov na rozvojovú pomoc poskytovaných Európskou úniou.“ 
Na koniec predposledného riadku navrhujeme doplniť čiarku.

O

A

MŠ SR

doplniť časť B navrhovaného uznesenia vlády SR o nový bod nasledovne: 
B.3. 
podpredsedovi vlády a ministrovi školstva SR 
- zabezpečiť poskytovanie ODA formou udeľovania štipendií vlády SR v súlade s teritoriálnym a sektorovým zameraním v zmysle podmienok OECD. 
Termín: 15.12.2009 

Odôvodnenie: 
Vyplýva z výkonu plánovacej a koordinačnej činnosti MZV SR po nadobudnutí účinnosti zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. V kompetencii MZV SR je prostredníctvom nástrojov plánovania oficiálnej rozvojovej pomoci určovať teritoriálne a sektorové priority dvojstrannej oficiálnej rozvojovej pomoci medzi ktoré patrí aj poskytovanie štipendií vlády SR a MŠ SR v rámci svojich kompetencií zabezpečuje uskutočňovanie poskytovania štipendií vrátane administratívneho zabezpečenia celého vzdelávacieho procesu.

Z

A

MŠ SR

doplniť materiál v časti II. Dvojstranná rozvojová pomoc na str. 10 o nasledovný text: 
MŠ SR poskytne od nasledujúceho akademického roku uchádzačom z programových krajín / Afganistan, Keňa, Srbsko/ v súlade so stanoveným sektorovým zameraním do 5 štipendijných miest na získanie vysokoškolského vzdelania. Uchádzačom z projektových krajín v celkovom počte 16 poskytne v súlade so stanoveným sektorovým zameraním do 3 štipendijných miest pre krajinu na získanie vysokoškolského vzdelania. Notifikácie štipendijných miest pre ďalšie krajiny odsúhlasuje koordinačný výbor MZV SR do 31.10.2009. 

Odôvodnenie: 
V súčasnej dobe sa uvedeným krajinám poskytujú najviac 2 štipendijné miesta. Tento počet je dlhodobo nepostačujúci na dosiahnutie cieľov z hľadiska poskytovania účinnej rozvojovej pomoci, ako aj sledovaným cieľom. Uvedené zvýšenie počtu štipendijných miest pre programové a projektové krajiny nebudú mať dopad na výšku finančných prostriedkov schválených pre zabezpečenie štipendií vlády SR v rámci ODA. Uvedené zvýšenie počtu rešpektuje aj neustále požiadavky zo strany ZÚ SR v zahraničí adresované MŠ SR na zvýšenie počtu poskytovaných miest pre určené krajiny.

Z

A